Diari Oficial de la Generalitat Valenciana


Sumari del DOGV 4185, del 07-02-2002 (2002/1008)

Informació pública de l'alternativa tècnica del programa d'actuació integrada sector PRR-2 de Benicàssim.
---------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/1008


Organisme emissor
:   Fomento Urbano de Castellón, SA

Tipus de document
:   Anunci

Informació pública de l'alternativa tècnica del programa d'actuació integrada sector PRR-2 de Benicàssim. [2002/X1008]
  
La mercantil Fomento Urbano de Castellón, SA, domiciliada a la ciutat de Castelló de la Plana, c/ d'Enmig, 9-11, entresòl, mitjançant aquest anunci i en aplicació del que s'estableix l'article 48.c, en relació amb el art. 46.3 de la Llei reguladora de l'Activitat Urbanística de la Generalitat Valenciana , comunica:
  
Que ha formulat una alternativa tècnica de programa d'actuació integrada a tot l'àmbit territorial del sector situat: al nord, actual traçat de la CN-340 i nou traçat ferroviari; al sud, sòl urbà residencial consolidat i el bulevard projectat que discorre sobre l'antiga línia ferroviària; a l'oest, sòl urbà residencial consolidat; i a l'est, sector PRR1 de sòl urbanitzable; i en pretén l'adjudicació.
  
Per a la qual cosa hi adjunta la documentació següent:
  
1. Programa d'actuació integrada.
  
2. Annex d'homologació
  
3. Pla parcial
  
4. Projecte d'urbanització.
  
5. Estudi d'impacte ambiental.
  
S'utilitza la via simplificada del procediment , amb la protocol·lització dels documents a la notaria de la senyora Esperanza Quiles Pomares de Benicàssim. Els exemplars es troben també disponibles a la Secció d'Urbanisme de l'Ajuntament de Benicàssim, amb data d'entrada al Registre General d'11 de gener de 2002 i número de registre 431. Qualsevol persona podrà, dins el termini de 20 dies , comptadors des de l'endemà de la publicació d'aquest anunci en el Diari Oficial de la Generalitat Valenciana , comparèixer en aquesta notaria per a obtenir una còpia de l'acta o sol·licitar que aquesta li siga exhibida.
  
Alhora, podrà consultar a l'Ajuntament les actuacions derivades de la documentació dipositada en aquest i presentar-hi, per a incorporar-les-hi, tan al·legacions com alternatives tècniques que pretenguen competir amb l'exposada al públic.
  
Una vegada finalitzat el termini restarà obert un nou termini de cinc dies per a la presentació de proposicions juridicoeconòmiques; l'obertura de pliques tindrà lloc una vegada s'haja acreditat davant l'Ajuntament tot el que s'estableix en l'article 48.1.c de la LRAU i s'obrirà un nou període de consultes i al·legacions de 10 dies següents a l'acta d'obertura.
  
Expressament es fa constar que aquest anunci s'adreça, a l'efecte del compliment del l'article 59.4 de la Llei de Règim Jurídic de les Administracions Publiques i del Procediment Administratiu Comú, a aquells titulars de drets afectats per aquesta actuació els quals, per un motiu o un altre , no se'ls puga notificar de manera individual , per ser desconeguts , ignorar-se el domicili de notificació o bé , intentada la notificació aquesta no s'haja pogut practicar.
  
Titulars amb domicili desconegut, per no constar o per ser incomplet:
  
Illa de cases 00790. Finca 19. No existeix.
  
Illa de cases 05311. Finca 08. Dolores Vidal Bellés. Polígon 6 (SUP) 215. Benicàssim.
  
Finca 9009. MOPU.
  
Finca 9017. No apareix.
  
Finca 9018. No apareix.